**מעגלי שייכות | שייכות לקבוצה (שעה)**

**מטרות**

1. החניכיםות ילמדו על המושג שייכות ומהי שייכות לקבוצה בבית הנוער
2. ביסוס הקבוצה בבית נוער כמסגרת שייכות.
3. יצירת סמלים וסמני זיהוי שיאחדו את הקבוצה (קישוט חדר/ אמנה קבוצתית/ סימן היכר כלשהו/ בחירת שם)

*\*צריך לקחת בחשבון שבגיל הזה "שייכות" היא מילה גדולה. לאורך הפעולה ננסה לבנות ולהסביר את המושג. נתחיל בקטן, ממושגים שהחניכים מכירים כמו "כיף", "אוהב", "חברים" "משפחה" וכו…*

**מהלך**

1. **מה נשמע? (5-10 דק')** נבקש מכל חניך/ה לשתף בשלומו היום דרך האימוג'ים של וואטסאפ (אפשר להדפיס או להקרין על מסך), בנוסף נבקש שי.תשתף על מקום אחד שהוא/היא אוהב.ת להיות בו, מקום שכיף לו.ה בו.
2. **קבוצות שונות (5-10 דק')** החניכיםות יסתובבו בחדר באופן חופשי בכל פעם המדריךה ת.ייתן הוראה שעל פיה יצטרכו הילדים להסתדר בקבוצות. לדוגמה: כל הילדים שלומדים ביחד באותה כיתה, כל הילדים שאוהבים לשחק משחקי כדור, כל הילדים שמשתתפים באותו החוג, כל הילדים שגרים באותה שכונה, כו'... נסיים ב: כל הילדים שנמצאים יחד בבית הנוער.

הסבר מדריכיםות: אתם התחלקתםן לקבוצות שבהן יש לכם משהו משותף. לפעמים הנושא המשותף הוא בית הספר ולפעמים הוא השכונה, לפעמים זה החוג שאתם נמצאים בו או זה שכולנו באותו בית נוער. כל נושא שיש לו גם מסגרת ברורה (זמן מפגש, מקום מפגש, פעילות מיוחדת שעוברים רק בקבוצה הזאת) יכול לתת לנו תחושה של שייכות אליו. לפעמים אנחנו לא מרגישים שייכים אבל אנחנו עדיין משתייכים לקבוצה זו.

1. **הקבוצה שלנו (10 דק')** בבית הנוער אנחנו חלק מקבוצה. חלקנו מכירות ומכירים לפני כן, וחלקנו חדשים זה לזה. בגלל שאנחנו קבוצה, יש כל מיני דברים שנרצה שיהיו ייחודיים רק לנו, כמו שם, כיף סודי, כללים וחוקים שהם רק שלנו, יצירה משותפת של כולנו, וכו'. הדברים הייחודיים שיהיו לנו יהפכו אותנו להיות שייכים לקבוצה הזאת.

אפשר לדבר גם (ולפתוח לדיון קצר) על הקבוצות הבוגרות יותר בבית הנוער.

* האם הם חברים תמיד?
* מה מיוחד בכל קבוצה?
* מה עושים בקבוצות אחרות שהיינו רוצים לעשות גם כן.

1. **יצירת אמנה קבוצתית (25 דק')**

א. נביא לכולם פריט לבוש/ מדבקה משותפת/ סרט או צמיד. עכשיו אנחנו קבוצה שיש לה סמלים שמראים שאנחנו שייכים לקבוצה זו. (אם יש בבית הנוער חדר שהוא רק של הקבוצה אז אפשר לאחר מכן לחשוב על קישוט החדר).

ב. לאחר בחירת הסמלים, אפשר לבחור שם לקבוצה (למשל: הפיות האלופות)

ג. נחשוב יחד על אמנה קבוצתית: כללים ודברים שחשוב לנו לשמור עליהם בקבוצה. למשל:

* בקבוצה שלנו אנחנו מכבדות אחת את השנייה
* אנחנו משתפים פעולה
* אם פגענו בחבר קבוצה, תמיד ננסה להשלים
* בקבוצה שלנו מספרים בדיחות
* בקבוצה שלנו מקשיבים למה שאומרת המדריכה
* בקבוצה שלנו תמיד משתתפים בפעילויות השונות של בית הנוער
* בקבוצה שלנו גם החניכים אחראים על הפעילות

ד. כל חניך/ה יציירו את כף ידם על הדף ויקשטו בעפרונות/ טושים צבעוניים (חתימה).

***נקרא יחד את האמנה ונתלה את השלט בחדר של הקבוצה :)***

1. **פינה אישית (5-10 דק')** כל חניךה בתורו.ה היה אחראית על המשחק/ פעילות של סוף הפעולה. באחריותה להסביר את הכללים של המשחק ולהוביל את המשחק. לאחר סבב ראשון שבו כולם מציגים משחקים, אפשר לנסות עוד סוגים של הפעלות כמו: שיתוף בשיר שאוהבים, לשתף במשהו שלמדתי או הכנתי בחוג כלשהו, לספר על המשפחה/ בית הספר ועוד'